Diari Oficial de la Generalitat Valenciana


Sumari del DOGV 3642, del 10-12-1999 (1999/9962)

ORDRE de 25 d'octubre de 1999, de la Conselleria de Cultura, Educació i Ciència, per la qual se suprimix la secció d'Educació Secundària de Torrevieja.
-------------------------------------------------------------------------------------------------------------------------------------------------------

### Dades del document

Número de DOGV
:   3642

Data del DOGV
:   10-12-1999

Secció del DOGV
:   III. CONVENIS I ACTES - C) AUTORITZACIONS ADMINISTRATIVES

Número del document
:   1999/9962


Data del document
:   25-10-1999

Organisme emissor
:   Conselleria de Cultura, Educació i Ciència

Tipus de document
:   Ordre

Descriptors 

:   * Torrevieja
    * ensenyament secundari

ORDRE de 25 d'octubre de 1999, de la Conselleria de Cultura, Educació i Ciència, per la qual se suprimix la secció d'Educació Secundària de Torrevieja. [1999/F9962]
  
La disposició addicional huitena del Reglament Orgànic i Funcional dels Instituts d'Educació Secundària, aprovat pel Decret 234/1997, de 2 de setembre, del Govern Valencià, configura les seccions d'Educació Secundària Obligatòria com a centres dependents d'un institut d'Educació Secundària i faculta la Conselleria de Cultura, Educació i Ciència per a la creació i supressió d'estos centres.
  
L'Ordre de 31 de juliol de 1998, de la Conselleria de Cultura, Educació i Ciència, publicada en el Diari Oficial de la Generalitat Valenciana de 20 d'agost, regula les seccions dels instituts d'Educació Secundària.
  
La secció de l'Institut d'Educació Secundària número 3 de Torrevieja fou creada per Ordre del conseller de Cultura, Educació i Ciència, de 4 de febrer de 1999, de manera transitòria per a atendre les necessitats puntuals d'escolarització.
  
Vist l'informe emés per la Direcció Territorial de Cultura i Educació d'Alacant, una vegada escoltat el Consell Escolar Municipal de Torrevieja i estudiades les dades d'escolarització de la zona, la Direcció General de Centres Docents ha efectuat proposta de cessament de la secció per considerar que l'acabament de les obres de construcció de l'edifici escolar de l'Institut d'Educació Secundària número 3 i l'adequació de les instal·lacions dels instituts número 1 i número 2 permeten atendre adequadament les necessitats educatives de la població.
  
En virtut d'això, i fent ús de les competències que m'atorga l'article 35 de la Llei 5/1983, del Govern Valencià,
  
ORDENE
  
Primer
  
La secció de l'Institut d'Educació Secundària número 3 de Torrevieja, identificada en el Registre de Centres Docents de la Comunitat Valenciana amb el codi 38443092, cessarà en les seues activitats a l'acabament del curs escolar 1998/1999.
  
Segon
  
L'alumnat procedent de la secció, així com el material inventariable i fungible del centre que s'extingix, s'integrarà en l'institut del qual depenia.
  
DISPOSICIÓ ADDICIONAL
  
Allò establit en esta ordre s'inscriurà en el Registre de Centres Docents de la Comunitat Valenciana.
  
DISPOSICIONS FINALS
  
Primera
  
Es faculta els diferents òrgans directius d'esta conselleria perquè, en l'àmbit de les seues respectives competències, adopten les mesures que siguen necessàries per a l'aplicació d'allò establit en esta ordre.
  
Segona
  
La present ordre entrarà en vigor el dia de la seua publicació en el Diari Oficial de la Generalitat Valenciana. Això no obstant, els seus efectes s'entenen referits al dia 1 de juliol de 1999.
  
València, 25 d'octubre de 1999
  
El conseller de Cultura, Educació i Ciència,